งานชิมเบียร์นานาชาติสินะ!!! : ร้าน “Hidden Backyard” เกิดขึ้นมาจากแนวคิดเปิดสวนหลังบ้าน ให้คนมานั่งเล่นแบบสบายๆ มีมุมน่ารักๆ ไว้ให้ถ่ายรูป มีอาหารและเครื่องดื่มไว้ให้บริการ ซึ่งอาหารของที่นี่จะเป็นอาหารฟิวชั่น ที่รสชาติแบบคนไทย มีความเข้มข้นและความจัดจ้านที่ลงตัว 

ร้านตั้งอยู่ที่ 37/88 ซ.เลียบคลองประปา ถ.แจ้งวัฒนะ จ.นนทบุรี การเดินทางจากห้าแยกปากเกร็ด มุ่งหน้ามาที่ถนนแจ้งวัฒนะ ผ่านเซ็นทรัลแจ้งวัฒนะ ผ่านทางเข้าเมืองทองธานีและทางด่วนมา ตรงมาจนถึงแยกคลองประปา ให้เลี้ยวซ้ายเข้าสู่ถนนเลียบคลองประปา ตรงไปอีกเล็กน้อย สังเกตซ้ายมือจะเห็นป้ายร้านอยู่หน้าปากซอย ให้เลี้ยวเข้าซอยไปอีกประมาณ 200 เมตร จะเห็นร้านอยู่ซ้ายมือ สามารถจอดรถได้บริเวณที่จอดรถของร้าน ทางร้านรับจัดเลี้ยงภายในพื้นที่ร้าน ร้านเปิดวันอังคาร-อาทิตย์ (หยุดวันจันทร์) เวลา 11.00-23.00 น.